CELEX: 32008R1139
Language: fi
Date: 2008-11-10 00:00:00
Title: Neuvoston asetus (EY) N:o 1139/2008, annettu 10 päivänä marraskuuta 2008 , eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2009

19.11.2008   
            
            
               FI
            
            
               Euroopan unionin virallinen lehti
            
            
               L 308/3
            
         
      NEUVOSTON ASETUS (EY) N:o 1139/2008,
   annettu 10 päivänä marraskuuta 2008,
   eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2009
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 20 artiklan,
   ottaa huomioon TAC:den ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (2) ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Asetuksen (EY) N:o 2371/2002 4 artiklan mukaisesti neuvosto vahvistaa tarvittavat toimenpiteet, jotka koskevat vesialueille pääsyä ja vesiluonnonvarojen käyttöoikeutta sekä kestävän kalastustoiminnan harjoittamista, ottaen huomioon käytettävissä olevat tieteelliset lausunnot sekä erityisesti tieteellis-teknis-taloudellisen kalastuskomitean laatiman kertomuksen.
            
         
               (2)
            
            
               Asetuksen (EY) N:o 2371/2002 20 artiklan mukaisesti neuvosto vahvistaa kalastusmahdollisuudet kalastus- tai kalastusryhmäkohtaisesti ja jakaa ne jäsenvaltioille.
            
         
               (3)
            
            
               Kalastusmahdollisuuksien tehokkaan hallinnoinnin varmistamiseksi olisi vahvistettava kalastustoiminnan harjoittamista koskevat erityisedellytykset.
            
         
               (4)
            
            
               Asetuksen (EY) N:o 2371/2002 3 artiklassa määritellään kalastusmahdollisuuksien jakamisen kannalta merkitykselliset käsitteet.
            
         
               (5)
            
            
               Asetuksen (EY) N:o 847/96 2 artiklan mukaisesti on määriteltävä kannat, joihin kyseisessä asetuksessa säädettyjä eri toimenpiteitä sovelletaan.
            
         
               (6)
            
            
               Kalakantojen säilyttämisen edistämiseksi olisi vuonna 2009 pantava täytäntöön eräitä täydentäviä toimenpiteitä, jotka koskevat kalastuksen teknisiä edellytyksiä.
            
         
               (7)
            
            
               Suurimpien sallittujen saaliiden (TAC) määrän pienentäminen kilohailin osalta ei vaikuta kyseessä olevan kannan myöhempiin tasoihin, joissa olisi otettava huomioon muiden Mustanmeren rannikkovaltioiden kalastustoiminta.
            
         
               (8)
            
            
               Kalastusmahdollisuudet olisi käytettävä asiaa koskevan yhteisön lainsäädännön, erityisesti yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (3) ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 (4) mukaisesti.
            
         
               (9)
            
            
               Ottaen huomioon, että yhdessä asianomaisista jäsenvaltioista on ennen tämän asetuksen voimaantuloa käytetty piikkikampelan kalastuksessa perinteisesti verkkoja, joiden silmäkoko on alle 400 millimetriä, ja jotta riittävä mukautuminen tähän asetukseen sisältyviin teknisiin toimenpiteisiin olisi mahdollista, kyseisessä jäsenvaltiossa olisi sallittava piikkikampelan pyynnissä sellaisten verkkojen käyttö, joiden vähimmäissilmäkoko on vähintään 360 millimetriä.
            
         
               (10)
            
            
               Moitteettoman soveltamisen ja valvonnan varmistamiseksi silmäkoko olisi mitattava neuvoston asetuksen (EY) N:o 850/98 soveltamista koskevista yksityiskohtaisista säännöistä kalaverkkojen silmäkoon ja langan paksuuden määrittämisen osalta 10 päivänä kesäkuuta 2008 annetun komission asetuksen (EY) N:o 517/2008 (5) mukaisesti.
            
         
               (11)
            
            
               Asian kiireellisyyden vuoksi Euroopan unionista tehtyyn sopimukseen ja Euroopan yhteisöjen perustamissopimuksiin liitetyn, kansallisten kansanedustuslaitosten asemasta Euroopan unionissa tehdyn pöytäkirjan I kohdan 3 alakohdassa mainittuun kuuden viikon määräaikaan on myönnettävä poikkeus,
            
         ON ANTANUT TÄMÄN ASETUKSEN:
   I   LUKU
   KOHDE, SOVELTAMISALA JA MÄÄRITELMÄT
   1 artikla
   Kohde
   Tässä asetuksessa vahvistetaan vuodeksi 2009 eräiden kalakantojen kalastusmahdollisuudet Mustallamerellä sekä erityisedellytykset, joiden mukaisesti näitä kalastusmahdollisuuksia voidaan käyttää.
   2 artikla
   Soveltamisala
   1.   Tätä asetusta sovelletaan Mustallamerellä toimiviin yhteisön kalastusaluksiin (yhteisön aluksiin).
   2.   Poiketen siitä, mitä 1 kohdassa säädetään, tätä asetusta ei sovelleta kalastustoimintaan, jota harjoitetaan yksinomaan tieteellisiin tutkimustarkoituksiin asianomaisen jäsenvaltion luvalla ja sen alaisuudessa, jos kyseisestä toiminnasta on annettu ennalta tieto komissiolle ja sille jäsenvaltiolle, jonka vesillä tutkimukset suoritetaan.
   3 artikla
   Määritelmät
   Asetuksen (EY) N:o 2371/2002 3 artiklassa säädettyjä määritelmiä sovelletaan tässä asetuksessa. Niiden lisäksi:
   
               a)
            
            
               ’GFCM’ tarkoittaa Välimeren yleistä kalastusneuvostoa;
            
         
               b)
            
            
               ’Mustameri’ tarkoittaa päätöslauselman nro GFCM/31/2007/2 mukaista CFCM:n osa-aluetta;
            
         
               c)
            
            
               ’suurin sallittu saalis (TAC)’ tarkoittaa sitä määrää, joka voidaan pyytää kustakin kannasta kunakin vuonna;
            
         
               d)
            
            
               ’kiintiö’ tarkoittaa yhteisölle, jäsenvaltiolle tai kolmannelle maalle TACista myönnettyä osuutta.
            
         II   LUKU
   KALASTUSMAHDOLLISUUDET JA NIIHIN LIITTYVÄT EDELLYTYKSET
   4 artikla
   Saalisrajat ja niiden jakaminen
   Saalisrajoista, niiden jakamisesta jäsenvaltioiden kesken ja asetuksen (EY) N:o 847/96 2 artiklan mukaisista lisäedellytyksistä säädetään tämän asetuksen liitteessä I.
   5 artikla
   Jakamista koskevat erityiset säännökset
   Liitteessä I vahvistettu saalisrajojen jakaminen jäsenvaltioiden kesken ei kuitenkaan rajoita
   
               1)
            
            
               asetuksen (EY) N:o 2371/2002 20 artiklan 5 kohdan mukaisesti tehtäviä vaihtoja;
            
         
               2)
            
            
               asetuksen (ETY) N:o 2847/93 21 artiklan 4 kohdan, 23 artiklan 1 kohdan ja 32 artiklan 2 kohdan sekä asetuksen (EY) N:o 2371/2002 23 artiklan 4 kohdan toisen alakohdan mukaisesti tehtäviä kiintiöiden uudelleen jakamisia;
            
         
               3)
            
            
               asetuksen (EY) N:o 847/96 3 artiklan nojalla sallittavia saaliiden lisäpurkamisia;
            
         
               4)
            
            
               asetuksen (EY) N:o 847/96 5 artiklan ja asetuksen (EY) N:o 2371/2002 23 artiklan 4 kohdan ensimmäisen alakohdan mukaisesti tehtäviä vähennyksiä.
            
         6 artikla
   Saaliita ja sivusaaliita koskevat edellytykset
   1.   Aluksella ei saa pitää eikä aluksesta saa purkaa sellaisiin kantoihin kuuluvia kaloja, joille on vahvistettu saalisrajat, paitsi jos saaliit on pyydetty sellaisen jäsenvaltion kalastusaluksilla, joilla on kiintiö, eikä tämä kiintiö ole täyttynyt.
   2.   Kaikki alukselta puretut määrät on luettava kyseessä olevaan kiintiöön tai, jos yhteisön osuutta ei ole jaettu jäsenvaltioiden kesken kiintiöiksi, yhteisön osuuteen.
   7 artikla
   Tekniset siirtymätoimenpiteet
   Teknisistä siirtymätoimenpiteistä säädetään liitteessä II.
   III   LUKU
   LOPPUSÄÄNNÖKSET
   8 artikla
   Tietojen toimittaminen
   Kun jäsenvaltiot toimittavat komissiolle pyydettyjen kantojen purettujen saaliiden määriin liittyviä tietoja asetuksen (ETY) N:o 2847/93 15 artiklan 1 kohdan mukaisesti, niiden on käytettävä tämän asetuksen liitteessä I olevia kantojen koodeja.
   9 artikla
   Voimaantulo
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2009.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä marraskuuta 2008.
      
         
            Neuvoston puolesta
         
         
            Puheenjohtaja
         
         B. KOUCHNER
         
      
   
   
      (1)  EYVL L 358, 31.12.2002, s. 59.
   
      (2)  EYVL L 115, 9.5.1996, s. 3.
   
      (3)  EYVL L 261, 20.10.1993, s. 1.
   
      (4)  EYVL L 125, 27.4.1998, s. 1.
   
      (5)  EUVL L 151, 11.6.2008, s. 5.
   
      LIITE I
      Yhteisön aluksiin sovellettavat saalisrajat ja niihin liittyvät edellytykset saalisrajojen vuosittaista hallinnointia varten alueilla, joille on vahvistettu saalisrajat lajeittain ja vyöhykkeittäin
      Seuraavissa taulukoissa vahvistetaan TACit ja kiintiöt (tonneina elopainoa, jollei toisin mainita) kannoittain, niiden jako jäsenvaltioille ja niihin liittyvät edellytykset kiintiöiden vuosittaista hallinnointia varten.
      Kunkin alueen kalakannat mainitaan lajin tieteellisen nimen mukaisessa aakkosjärjestyksessä. Näissä taulukoissa eri lajeista käytettävät koodit ovat seuraavat:
      
                  Tieteellinen nimi
               
               
                  Kolmikirjaiminen koodi
               
               
                  Yleisnimi
               
            
                  
                     Psetta maxima
                  
               
               
                  TUR
               
               
                  Piikkikampela
               
            
                  
                     Sprattus sprattus
                  
               
               
                  SPR
               
               
                  Kilohaili
               
            
         
      
                  
                              Laji
                           
                           
                              :
                           
                           
                              Piikkikampela
                              
                                 Psetta maxima
                              
                           
                        
               
                  
                              Alue
                           
                           
                              :
                           
                           
                              Mustameri
                           
                        
            
                  Bulgaria
               
               
                  50
               
               
                  
                     Varo-TAC
                  
                  
                     Sovelletaan asetuksen (EY) N:o 847/96 3 artiklaa.
                  
                  
                     Asetuksen (EY) N:o 847/96 4 artiklaa ei sovelleta.
                  
                  
                     Sovelletaan asetuksen (EY) N:o 847/96 5 artiklaa.
                  
               
            
                  Romania
               
               
                  50
               
            
                  EY
               
               
                  100 (1)
                  
               
            
                  TAC
               
               
                  Ei sovelleta.
               
            
         
      
                  
                              Laji
                           
                           
                              :
                           
                           
                              Kilohaili
                              
                                 Sprattus sprattus
                              
                           
                        
               
                  
                              Alue
                           
                           
                              :
                           
                           
                              Mustameri
                           
                        
            
                  EY
               
               
                  12 750 (2)
                  
               
               
                  
                     Varo-TAC
                  
                  
                     Sovelletaan asetuksen (EY) N:o 847/96 3 artiklaa.
                  
                  
                     Asetuksen (EY) N:o 847/96 4 artiklaa ei sovelleta.
                  
                  
                     Sovelletaan asetuksen (EY) N:o 847/96 5 artiklaa.
                  
               
            
                  TAC
               
               
                  Ei sovelleta.
               
            
         (1)  Alustava TAC. Lopullinen TAC vahvistetaan uusien tieteellisten lausuntojen perusteella vuoden 2009 ensimmäisen puolivuotiskauden aikana mahdollisimman pian.
      
         (2)  Kalastus sallittu ainoastaan Bulgarian tai Romanian lipun alla purjehtiville aluksille.
   
   
      LIITE II
      SIIRTYMÄKAUDEN TEKNISET TOIMENPITEET
      
                  1.
               
               
                  Piikkikampelan kalastus on kielletty 15 päivän huhtikuuta ja 15 päivän kesäkuuta välisenä aikana yhteisön vesillä Mustallamerellä.
               
            
                  2.
               
               
                  Piikkikampelan kalastukseen tarkoitettujen pohjaverkkojen laillisen vähimmäissilmäkoon on oltava 400 mm.
                  Jäsenvaltiossa, jossa piikkikampelan kalastukseen tarkoitettujen pohjaverkkojen laillinen vähimmäissilmäkoko on ollut alle 400 mm ennen tämän asetuksen voimaantuloa, voidaan piikkikampelan kalastuksessa käyttää verkkoja, joiden silmäkoko on vähintään 360 mm. Asianomaisen jäsenvaltion on kuitenkin varmistettava, että viimeistään vuoden 2009 lopussa enintään 40 prosenttia kaikista kalastusaluksista, joilla on lupa kalastaa piikkikampelaa pohjaverkoilla, käyttää edelleen alle 400 mm:n silmäkokoa.
               
            
                  3.
               
               
                  Silmäkoko on mitattava 10 päivänä kesäkuuta 2008 annetun komission asetuksen (EY) N:o 517/2008 mukaisesti, jossa säädetään muun muassa silmäkoon määrittämistä koskevista yksityiskohtaisista säännöistä.
               
            
                  4.
               
               
                  Aluksesta purettavan piikkikampelan kokonaispituuden on oltava vähintään 45 cm asetuksen (EY) N:o 850/98 18 artiklan mukaisesti mitattuna.